બરડો, સોરઠ, દેવભૂમિ દ્વારકાની વચ્ચાળે અને પોરબંદરથી 27 કિલોમીટર દૂર નાનું એવું હાથલા ગામડું આવેલું છે. કહેવાય છે કે મુદગલ ઋષિની ભક્તિથી પ્રસન્ન થઈ શનિ મહારાજ હાથલા ગામે હાથી ઉપર બિરાજમાન થઈને એક પીપળના વૃક્ષમાંથી પ્રગટ થયા હતા. શનિ મહારાજ જ્યાં હાથીની સવારીએ પધાર્યા તે હસ્તિન સ્થલ તરીકે પ્રખ્યાત થયું. પ્રાચીનકાળમાં હસ્તિન સ્થલ મધ્યકાળમાં હત્થી થલ થઈને અર્વાચીનકાળમાં હાથલા થયું છે. હાથલા ગામનો અર્થ થાય છે કે જ્યાં શનિ મહારાજ હાથીની અંબાડી પર બિરાજમાન બિરાજમાન છે તે સ્થળ.